Levyraati 12 - Shame on You

Kahdestoista levyraati järjestettiin 13.–24. helmikuuta 2019, ja sen teemana oli "Shame on You". Kilpailukappaleiden tuli olla sellaisia, joiden kuunteleminen hävettää, mutta tuntuu silti hyvältä (ns. guilty pleasure). Raadissa oli käytössä tavallisen viisupisteytyksen lisäksi 10 perversiopistettä, jotka sai jakaa haluamallaan tavalla. Perversiopisteiden tavoitteena oli palkita kiusallisuudesta ja hävettävyydestä.

Raadin järjesti TomppaJr, joka voitti 11. levyraadin. Uusia osallistujia raadissa ei ollut. Rousku ja sziget jäivät edelliseen raatiin osallistuneista tällä kertaa pois, ja raatiin palasivat Elukka, TomBoi, Mini3765 ja + Viisut +. Raadin voitti Serduchka, joka järjesti 13. levyraadin.